OSKAR OSPRAWIO: Urodziny i nowy dom.
Jestech ptoszek, wszystke piorka mom niybieske yno dokola dziubka biole, na lebku piorka ulozoly sie jak fale na morzu, bez toz nazwali mie „PAPUZKA FALISTA”. Wyklul zech sie bez lato w 2002 roku do kupy z inkszymi pisklokami. Jak nom bolo tak kole 6 tydni, to nasz hodowca bezlitosnie oddzielol nos od naszych ojcow, wciep do maly klotki i wynios do sklepu, a tam sprzedowaczka wpusciola nos do wielgi klotki, kaj juz bolo wiyncy takich siyrotkow jak my. Oroz poczul zech, ze terozki musza radzic se som, walczyc o kozde ziorko, o kozdo kropka wody i o plac na dugij sztandze. Sztanga bola na colko dugosc klotki, ale nos tam bolo tako kupa, ze wszyscy sie cisli, coby sie na nij siednonc. Jaaa…niy bolo inkszy rady, musiol zech tyz se wywalczyc choc maly konsek na tyj sztandze i podfurgnol zech nad moich kamratow, potym zech ze szwongym na nich sleciol i wcisnol miyndzy nich.
We sklepie niy miyszkol zech dugo, bo jeszcze w tyn som dziyn dostol zech nowych opiekunow. A bolo to tak:
Przed naszom klotkom ujrzolech dwoje ludzi, kerzy nos dosc dugo obserwowali, cosik godali i pokazowali palcym na nasza klotka. Potym zawolali sprzedowaczka, coby im chyciola jednego ptoszka, i pokozali palcym na mie. Jo sie niy chciol dac chycic, bo to ptok nigdy niy wiy, co go czeko, ale ta jednak mie dopadla i wraziola do malyj skrzineczki ze papyndekla, w kery boly dziurki, cobych dostol trocha luftu i sie przipodkym niy udusiol.
Potym poszli my we trojka do auta i pojechali do dom. Jeszcze po drodze Berbla, bo tak sie nazywo moja nowo opiekunka, przicisla oko do dziury we kartoniku i zaglondala, co tam robia, godala do mie, ze niy mom sie boc, bo u nich bydzie mi dobrze, ze mi przajom i ze juz dugo na mie czekali.
Yntlich przijechali my do dom, kaj mie wpusciyli do nowyj klotki, kero juz bola narychtowano do nowego lokatora. Jak zech ujrzol moja nowo kloteczka, to mi zaparlo dech w pucach! Toz to jest palac! Mozecie se przedstawic wielgo chalpa, dryny polno graczkow, zwoneczkow , napfliki z wodom i futrym, pora sztangow i hustawka, a na zoli czysty piosek! I te colke krolestwo yno do mie! Niy musza sie tym dzielic z inkszymi papuzkami i niy musza juz walczyc o kozde ziorko futru!
Zarozki tyz oksciyli mie i dali mi na miano OSKAR.
Przodzi niy wiedziolech jak mom jesc, ale Berbla wziona mie do rynki i posadziola przi napfliku, palcym wcisla mi lebek do pojszczodka i…udalo sie! Zaczon zech jesc. Potym bolo to samo z wodom do picia.
Pomalu zaczynom sie przizwyczajac do mojego miana i nowych warunkow zyciowych.
Wasz Oskar
Barbara Matusiewicz
pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn crh_Latn sot_Latn